47 लाख रुपए है कीमत, डायल में जड़े हैं गोल्ड और डायमंड
Salman Khan's Rs 46.8 Lakh Luxury Rolex Watch सलमान खान के कलेक्शन में अब एक और लग्जरी आइटम शामिल हो गया है, जो एक रिस्ट वॉच है। सलमान की कलाई में बंधी गोल्डन कलर की चमचमाती रोलेक्स घड़ी की कीमत लाखों में
सलमान खान के कलेक्शन में अब एक और लग्जरी आइटम शामिल हो गया है, जो कि एक रिस्ट वॉच है। उनकी कलाई में बंधी गोल्डन कलर की चमचमाती रोलेक्स घड़ी की कीमत लाखों में है, इतने पैसों में कोई भी व्यक्ति लग्जरी कार तक खरीद सकता है।
खबरों की मानें तो भाईजान की यह घड़ी करीब 57,200 डॉलर की है। भारतीय करेंसी के मुताबिक इसकी कीमत 47 लाख रुपए है।
वॉच में गोल्ड और डायमंड का इस्तेमाल किया गया है
डीएनए की रिपोर्ट्स के मुताबिक रोलेक्स कंपनी की ये लग्जरी वॉच हाई क्लास मटेरियल से बनाई गई है। यह एक ओयस्टर परपेचुअल डे-डेट 36 डायल वॉच है। इसे तैयार करने में करीब 18 कैरेट येलो और व्हाइट गोल्ड से बनाया गया है, साथ ही इसमें डायमंड्स भी लगे हुए हैं।
कई मौकों पर सलमान ये वॉच पहने नजर आए 
खबरों की मानें तो सलमान ने दिसंबर 2022 में अपने जन्मदिन के मौके पर भी ये घड़ी पहनी थी। बीते दिनों में भाईजान कई मौकों पर यह गोल्डन रिस्ट वॉच पहने नजर आए हैं। वहीं कुछ दिनों पहले भाईजान ने अपनी फोटो पोस्ट की थी, जिसमें उनके हाथ में यह वॉच नजर आई। इसके अलावा सलमान ने फिल्म फेयर अवॉर्ड की प्रेस कॉन्फ्रेंस के दौरान भी यह वॉच पहनी थी। कई मौकों पर इस वॉच के साथ नजर आने के बाद फैंस ये कयास लगा रहे हैं कि सलमान के ब्रेसलेट की तरह यह घड़ी भी उनके लिए लकी चार्म है।
सालों से सलमान के साथ है उनका लकी ब्रेसलेट 
बता दें कि सलमान खान कई सालों से अपना फिरोजी कलर का ब्रेसलेट पहनते आ रहे हैं। वो इस ब्रेसलेट को अपने लिए बेहद लकी मानते हैं, यही वजह है कि बीते समय में उन्होंने इसे कभी नहीं उतारा। यहां तक की फोटोशूट या मूवी के लिए भी नहीं।
बचपन में पिता सलीम के ब्रेसलेट से खेलते थे सलमान
बता दें कि सलमान के पिता और लेखक सलीम खान ने उन्हें अपना बेशकीमती ब्रेसलेट दिया था। जब सलमान छोटे थे, तो उन्हें सलीम के इस ब्रेसलेट के साथ खेलना बेहद पसंद था। इसलिए सलीम ने उन्हें यह ब्रेसलेट हमेशा के लिए दे दिया, यही वजह है कि भाईजान के लिए वह ब्रेसलेट बेहद अजीज है।